b"\n_START_ARTICLE_\nSant Miquel de Sansor\n_START_SECTION_\nDescripci\xc3\xb3\n_START_PARAGRAPH_\n\xc3\x89s una esgl\xc3\xa9sia totalment abandonada, amb la teulada ensorrada. T\xc3\xa9 una sola nau amb dues capelles laterals de mig punt. La volta era de can\xc3\xb3. La portalada, de mig punt, la formen uns blocs de considerable mida. Damunt de la porta s'aixeca el petit campanar en espadanya. L'absis \xc3\xa9s semicircular. La sagristia, al costat dret de l'altar, es troba igualment en molt mal estat. Tot el conjunt \xc3\xa9s deplorable.\n_START_SECTION_\nHist\xc3\xb2ria\n_START_PARAGRAPH_\nAbans annexa d'Is\xc3\xb2vol, des de 1904 ho era de Sant Sadurn\xc3\xad de Prats. Tanmateix, estava dedicada a Santa Maria, avui a Sant Miquel._NEWLINE_A Santa Maria de Sampsor li honraven molt llegats, entre els que es pot citar el de Bartomeva, muller de Pere Bernat d'Is\xc3\xb2vol, en el seu testament del 18 de setembre de 1302, en qu\xc3\xa8 llega a l'obra de Santa Maria de Puigcerd\xc3\xa0 i a la de Sampsor una mesura de s\xc3\xa8gol a cada una; i el de Guillem Pere, fill de Bernat de Corts de Sanavastre, en el mateix any."